**АИТВ-мен өмір сүретін адамдар құқын ҮЕҰ қорғауда**

**«Тұран» ҮЕҰ» қоғамдық бірлестігі Сорос-Қазақстан Қоры жобасының шеңберінде АИТВ-мен өмір сүріп жатқан адамдардың, инъекциялық есірткі тұтынушы тұлғалардың құқын қорғаумен айналысады, сондай-ақ медицина қызметкерлері, аутрич-қызметшілері, БАҚ өкілдері және әлеуетті құрылымдар арасында адвокациялық сұрақтарды алға ұмтылдырады.**

Тұрандықтардың қызмет алаңы психикалық денсаулықты қорғау бойынша РҒПО, облыстық ЖИТС-тың алдын алу және күресу жөніндегі орталығына және облыстық наркологиялық диспансеріне таралады. 2017 жылғы зерттеу нәтижесі орасан зор жұмыстың атқарылғандығын баяндап тұр. Бес кестеде ИЕТ/АӨТ әлеуметтік сипаттамасы, шприц компоненттері бойынша сұрақтар, жұқпаның жыныстық берілу жолының сипаттамасы, алдын алу қызметтерінің қолжетімділігі, ақпараттандыру және хабардар ету ұсынылған.

«Тұран» үкіметтік емес ұйымымен 186 пациент тексерілуден өткізілді, олардың ішінде 90% ер адамдар және 10% әйелдер. Зерттеліп отырған респонденттердің әлеуметтік сипаттамасының қолайсыздығы басым: некеде тұрғандар – 29%, ажырасқандар – 48%, некеге тұрмағандар – 23%. Орта білімі бар тұлғалар – 32%, арнайы орта білімі бар тұлғалар саны – 45%, жұмыссыздар – 29%.

Сауалнама нәтижесі респонденттердің 69% кездейсоқ топта есірткі қолданатындығын көрсетті, бұл жағдай АИТВ-жұқпасының берілуі жағынан үлкен қауіп төндіреді. Шприцтік компонент талдауы алдын алу шараларының қатаң бұзылуын анықтады. Бұл бөтен шприцті пайдалануға, есірткі ерітінділерін ортақ ыдыстан алуға байланысты. Адамдардың көбі мұның себебі ақшаның жетіспеушілігінен, сенім пунктінің алыс болғандығынан, полиция қызметкерінің алдындағы қорқыныштан деп есептейді. Дегенмен сауалнама нәтижесі респонденттердің 77% шприц алу мүмкіндігінің болуына байланысты, өз шприцтерін қолданғандығын көрсетті.

Жыныстық серіктестік бойынша ақпарат қызығушылық танытады. Сұралғандардың 74%-ның жыныстық серіктестері бар, олардың 71% тұрақты, ал 26% кездейсөқ жыныстық қатынасқа түскендер. Осы ортадағы адамдардың 44% мүшеқапты пайдаланатындығы қуантады, ал 45% оны пайдаланбайды, барлығы 7% пайызы мүшеқапты кейбәр кезде ғана пайдаланады. «Тұран» ҮЕҰ-ның мүшелері алдын алу қызметтеріне қолжетімділік респонденттердің жарияланудан, есепке тұрғызылудан, қызметкерлер құрамының мейірімсіздігінен қорықпаған жағдайда әлдеқайда жақсы болатындығын тұжырымдайды.

Респонденттер – АИТВ-мен өмір сүрып жатқан тұлғалар, сонымен қатар инъекциялық есірткі тұтынушылар ақпаратты түрлі көздерден біледі. «Тұран» қоғамдық бірлестігінің төрағасы Ф.Ф.Фесенко ақпаратты сұралғандардың 84% бұқаралық ақпарат құралдарынан, 53% медицина қызметкерлерінен, 27% достарынан білгендігін атап айтты. Халықтың осал топтары арасында АИТВ-ға тексерумен қамту деңгейі жоғары – 90 % .

Осы сұрақтарды талдай келе, зерттеу ұйымдастырушылары мынадай қорытындыға келді: АИТВ сұрақтары бойынша қызмет көрсетумен қамту әлі төмен деңгейде, АИТВ және өзге денсаулық сақтау салаларының арасындағы бағдарламалық байланыстар оңтайландырылмаған, осалдылық және құрылымдық тосқауылдар ақпарат пен қызметтердің қолжетімділігіне кедергі жасауын жалғастыруда.

Кең ауқымды жұмыс қорытындысы «Тұран» ҮЕҰ-мен ИЕТ/АӨТ-ға қызмет көрсету мәселелерін жетілдіру бойынша Ұсыныстарды қабылдау болып табылады. Оларды тәжірибеге енгізу АИТВ-мен өмір сүріп жатқан адамдардың, инъекциялық есірткі тұтынушы тұлғалардың құқы мен мүдделерін қорғау ісіндегі бетбұрысты сәті болар еді. Тұрандықтардың алдағы жоспарында инъекциялық есірткі тұтынушы тұлғаларға медициналық, психологиялық және заңды кеңес беруді қолжетімді ету, оларды оңалту бағдарламаларына және сау жүруге шақыру жоспарланған. Осы сұрақтар «Тұран» ҮЕҰ-мен АИТВ-мен өмір сүріп жатқан тұлғаларға қызмет көрсететін қызметкерлерге арналған семинарларда, тренингтерде қарастырылып, дөңгелек үстелдердің тақырыбына айналды.

**Роза Апаева,**

**ЖИТС ОО-ның баспасөз хатшысы**